Schéma princípu fungovania gama noža
**Gama nôž** alebo **Leksellov gama nôž** je lekársky prístroj, ktorý sa používa v rádiochirurgií na ožarovanie lézií v mozgu. Prístroj umožňuje dosiahnuť vysokú presnosť zamerania ošetrovanej lézie. Prístroj využíva žiarenie gama - elektromagnetické žiarenie izotopu 60Co.

Dejiny
------

### Svet

História gama noža začala vo švédskom Štokholme, kde švédsky chirurg Lars Leksell publikoval v roku 1951 koncept rádiochururgie. Pri svojom výskume začal spolupracovať s rádiobiológom Borje Larssonom a v roku 1968 predstavili prvý prototyp prístroja pre efektívnu aplikáciu tejto metódy pod názvom "Gamma Unit I". Prístroj používa žiarenie gama a skladá sa z kobaltových žiaričov, názov gama nôž dostal až neskôr.

### Česko-Slovensko

História gama noža v Česko-Slovensku začala v roku 1992, kedy sa uskutočnila zbierka Nadácie Charta 77, v ktorej sa vyzbieralo 100 milíonov československých korún. Prístroj bol zakúpený a uvedený do prevádzky 26. októbra 1992, výrobné číslo mal 37, v Európe sa jednalo o 8. prístroj a v postkomunistických krajinách o prvý. Gama nôž bol inštalovaný v pražskej nemocnici Na Homolce.

Liečba
------

Gama nôž sa používa pri najrôznejších mozgových chorobách, hlavne zhubné a nezhubné nádory mozgu a cievne malformácie mozgu. Liečia sa aj funkčné choroby ako epilepsia a rôzne neuralgie. Pomocou gama noža sa môže liečiť tiež glaukóm (zelený zákal). Liečba vedie k zlepšeniu príznakov zeleného zákalu (zníženiu bolesti hlavy, zníženiu vnútroočného tlaku).

Princíp
-------

Tento asi dvadsaťtonový prístroj funguje na princípe polosféry. Jedná sa o helmu, do ktorej je upevnená hlava. V prilbe je umiestnených 201 kobaltových žiaričov, ktoré sú všetky zamerané na jedno miesto, ktoré ožiari. Vďaka malému žiareniu sa ale nepoškodí okolité tkanivo, liečebné účinky má len na miesto, kam smerujú všetky žiariče.

Referencie
----------

1. ↑   *History - Brain radiosurgery* [online]. isrsy.org, [cit. 2018-08-15]. Dostupné online. Archivované 2018-08-21 z originálu.
2. ↑  ROMAN, Liščák; a kolektiv. *Radiochirurgie gama nožem (Principy a neurochirurgické aplikace)*. [s.l.] : Grada Publishing a.s. 2009. 248 s. Dostupné online. ISBN 978-80-247-6374-3. Kapitola Historie radiochirurgie gamanožem, s. 15-18. (česky)
3. ↑   Aj na Slovensku by bol gama nôž potrebný. *Hospodárske noviny* (Bratislava: MAFRA Slovakia). Dostupné online [cit. 2018-08-13]. ISSN 1336-1996. Archivované 2016-04-01 z originálu.
4. ↑  University of Pittsburgh. *Gamma Knife Primary Uses* [online]. neurosurgery.pitt.edu, [cit. 2018-08-13]. Dostupné online. Archivované 2013-10-19 z originálu.
5. ↑   *LÉČBA SEKUNDÁRNÍHO GLAUKOMU LEKSELLOVÝM GAMA NOŽEM* [online]. prelekara.sk, [cit. 2018-08-13]. Dostupné online.

Literatúra
----------

* ROMAN, Liščák, a kol. *Radiochirurgie gama nožem*. Praha : Grada Publishing, 2009. ISBN 978-80-247-2350-1. (po česky)

Pozri aj
--------

* Onkológia
* Rádioterapia

Iné projekty
------------

Commons
* Spolupracuj na Commons Commons ponúka multimediálne súbory na tému **Gama nôž**

Externé odkazy
--------------

* Gama nôž v Multimediálnej encyklopédií fyziky
* Oficiálne stránky prvého výrobcu
* František Janouch: *Leksellov gama nôž po pätnástich rokoch*

Zdroj
-----

*Tento článok je čiastočný alebo úplný preklad článku Gama nůž na českej Wikipédii.*